# data[].attributes.body
Gener 2020

# data[].attributes.wish_content.attachment_props.text
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇

# data[].attributes.wish_content.attachment_props.original_text
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇 https://t.co/Q3iP1xpfls

# data[].attributes.attachment_link.embed_code
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇 pic.twitter.com/Q3iP1xpfls
— LECXIT (@lecxit) December 20, 2019

# data[].attributes.attachment_link.metadata.attachment_props_source.data.text
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇 https://t.co/Q3iP1xpfls

# data[].attributes.attachment_link.metadata.attachment_props.original_text
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇 https://t.co/Q3iP1xpfls

# data[].attributes.attachment_link.metadata.attachment_props.text
Comencem les vacances compartint les orientacions que ens dona en @JaumeCentelles per gaudir de la lectura en família, emocionar-se amb el que ens expliquen les històries i seguir avançant en la comprensió lectora dels nostres fills i filles.

No et perdis el fil: 👇

# data[].attributes.headline
PETIT SAPIENS -Cicle Mitjà i Cicle Superior

# data[].attributes.subject
PETIT SAPIENS -Cicle Mitjà i Cicle Superior

# data[].attributes.attachment_link.title
Aconsegueix Petit Sàpiens - Petit Sàpiens

# data[].attributes.attachment_link.description
Subscriu-te ara a Petit Sàpiens per només 19,90 € i emporta't una targeta de regal a Abacus del mateix valor! La revista d'història per els petits.

# data[].attributes.headline
ÀUDIOCONTES EL TATANO -Recomanables des de P5 a 2n-

# data[].attributes.subject
ÀUDIOCONTES EL TATANO -Recomanables des de P5 a 2n-

# data[].attributes.attachment_link.readable_text
Audiocontes? Què és, això?
Una manera diferent de gaudir dels contes d'El Tatano!

A més de llegir aquestes històries a la revista i mirar les il·lustracions corresponents, les podeu escoltar de la veu d'un narrador que us les explicarà. Veu, música i efectes sonors acompanyaran la vostra lectura!

Si escolteu els audiocontes mentre mireu la revista, unes notes musicals us indicaran quan cal passar pàgina.
Esperem que us agradin molt! Aquí teniu tots els audiocontes:

Política de galetes (cookies)

Cavall Fort utilitza galetes pròpies i de tercers per millorar l'experiència d'usuari i recollir dades amb l'objectiu d'analitzar l'audiència amb eines genèriques. Si continueu navegant pel web, entendrem que accepteu la nostra política de galetes.
ACCEPTO

# data[].attributes.attachment_link.description
Audiocontes? Què és, això? Una manera diferent de gaudir dels contes d'El Tatano ! A més de llegir aquestes històries a la revista i mirar les il·lustracions corresponents, les podeu escoltar de la veu d'un narrador que us les explicarà. Veu, música i efectes sonors acompanyaran la vostra lectura!

# data[].attributes.headline
CAVALL FORT -Revista Cicle Mitjà i Cicle Superior-

# data[].attributes.subject
CAVALL FORT -Revista Cicle Mitjà i Cicle Superior-

# data[].attributes.attachment_link.description
Editora de les revistes infantils en català Cavall Fort i El Tatano

# data[].attributes.attachment_link.readable_text
S'acosten les festes nadalenques i és un bon moment per gaudir de la lectura i dels contes. En aquest article trobaràs un recull de contes de Nadal que fan referència a les tradicions que celebrem en aquestes dates assenyalades. Amb aquests contes els infants gaudiran d'unes estones agradables i descobriran la tradició que acompanya aquestes festes.

Aquest recull també pot ser molt útil per recomanar a les famílies lectures atractives per llegir durant les vacances de Nadal.

Potenciar la lectura entre els infants és molt important i cal aprofitar totes les oportunitats que tenim per potenciar que els infants gaudeixin de la lectura i adquireixin un bon hàbit lector.
Aquestes vacances de Nadal, recomanem llegir molts contes!!!!!!
Els contes estan organitzats en els apartats següents:

Les festes de Nadal

Celebrem el Nadal. Anna Clariana. Ed. Barcanova

El pessebre, l'arbre de Nadal, el tió, la cavalcada de Reis..., un munt d'elements tradicionals que fan del Nadal una festa molt màgica i especial.

Les festes de Nadal. Anna Canyelles \ Roser Calafell (il·lustrador.). Ed. La Galera

L'Elies i la Bet estan neguitosos: comencen les festes de Nadal. Serà un no parar de coses boniques: la fira de Santa Llúcia, els Pastorets, Nadal, sant Esteve, els Innocents, l'Home dels Nassos, cap d'Any i Reis...I carn d'olla, canelons, neules i torrons! I els regals. I les Nadales! I el pessebre, i l'avet! Quins dies tan bonics... i quanta feinada! (A partir de 4 anys)

Bon Nadal. Autor i il·lustrador: David A. Carter. Ed. Combel

Un conte que parla del fred, la neu, els llums de colors, l'arbre de Nadal, els bons desitjos... Descobriu el Nadal que es desplega en les construccions de paper d'aquest nou llibre pop-up de David Carter. (A partir de 0 anys)

El Nadal de la Noa. Estel Baldó (Autor), Rosa Gil (Autor), Maria Soliva (Autor), Elisa Bernat (Il·lustrador). Ed. Barcanova

La Noa és feliç amb el calendari d'advent que li ha regalat l'àvia. Ara comença el compte enrere per preparar amb alegria les festes nadalenques. El temps passa volant! Per afavorir la lectura autònoma dels petits lectors, cada doble pàgina presenta el text de manera breu i escrit amb dues modalitats de lletra: de pal i lligada.

Nadal. Autors: Font i Ferré, Núria. Il·lustracions: Tubau i Sala, Victòria. Ed. Cruïlla

Aquest conte està ambientat en la vida quotidiana dels infants i que combina il·lustració i fotografia, per conèixer les principals celebracions del nostre calendari tradicional.

L'estel de Nadal. Montse Ginesta (Autor), Subi (Il·lustrador). Ed. Barcanova

Un estel despistat ha caigut al terrat d'en Pau. Qui el podrà ajudar a enfilar-se una altra vegada fins als núvols? Una amiga molt especial, rient, rient, li donarà un cop de mà.

Ara ve Nadal! Cristina Losantos. Estrella Polar

Cristina Losantos narra i il·lustra aquest conte de Nadal, on ens convida a conèixer les tradicions més populars: el pessebre, el caganer, l'arbre de Nadal... Un llibre màgic!

El concert de Nadal. Estel Marín y Jorge del Corral. Ed. Barcanova

Els més petits de la casa estan molt contents, ha arribat el concert de Nadal. Atents a la cançó!

De Nadal, cap d'Any i Reis (Espigó). Francesc Salvá (Autor). Ed. Espigó.

Un conte ple de cantarelles, refranys, cançons...que normalment es fan servir en aquesta època de l'any.

És Nadal: Conte per llegir a les fosques. Ignasi Valiós . Ed. Barcanova

Per Nadal tot és diferent: la il·luminació, els regals... Tot és màgic i especial: el tió, l'arbre de Nadal, el menjar, els Reis... Fins i tot la música és única. Partint d'aquests elements tradicionals de Nadal, l'autor ha elaborat un text poètic, adreçat als més petits, que presenta una característica molt especial: els dibuixos es veuen a les fosques. Si exposeu aquest llibre obert sota un focus de llum i després l'apagueu, veureu com cada una de les pàgines s'il·luminarà d'una manera misteriosa.

Un cangur per Nadal. James Flora (Autor). Ed. Lata de Sal

Caterina rep un regal inesperat. El seu excèntric oncle Dingo li envia una caixa que es mou... Deu ser un gat? Massa gran. El regal de Caterina és un cangur que immediatament es diu Adelaida. I Adelaida esvalotarà la ciutat.

L'auca de Nadal. Estel Baldó (Autor), Rosa Gil (Autor), Maria Soliva (Autor), Marta Montañá (Il·lustrador). Ed. Barcanova

El caganer, una figura que cada cop pren més relleu en el pessebre, porta el fil narratiu d'aquest conte ambientat en les festes de Nadal, en el qual els personatges van a comprar l'avet i les figuretes del pessebre, canten nadales, fan cagar el tió... El conte va acompanyat d'unes magnífiques il·lustracions adequades a l'edat dels petits lectors. Per afavorir la lectura autònoma dels infants, cada doble pàgina presenta el text de manera breu i escrit amb dues modalitats de lletra: de pal i lligada.

La cuca de llum descobreix el Nadal. Pilar Arnaus (Autor), Lluïsa Cruz (Il·lustrador). Ed. Barcanova

Arriba Nadal i la cuca de llum descobreix al bosc un petit avet que està trist perquè vol ser como els avets grans, que marxen a la ciutat per ser guarnits amb llums i garlandes de colors per celebrar el Nadal. Llavors, a la cuca de llum se li acut que pot ajudar aquell petit avet. Com s'ho farà?

El meu primer llibre del nadal. Col·lecció l a Lluna de Paper. Jaume Clotet Planas (Autor). Ed. Estrella Polar

En Marc i la Júlia celebren el Nadal amb tota la família i ens obren les portes de casa seva per ensenyar-nos-ho.

El cacasaurio que se zampó la Navidad. Tom Fletche r (Autor), Dougie Poynter (Autor), Garry Parsons (Il·lustrador), Cristina Martínez (Traductor). Ed. Principal

La llista de regals de Quique és LLARGUÍSSIMA, ho vol TOT! Però, la nit de Nadal, es porta una gran sorpresa quan una gegantina criatura devora el Nadal: l'arbre, els regals i fins i tot la seva àvia! Per sort, com bé sabem, tot el que entra ha de sortir.

Un Nadal molt especial. Mireia Masó (Autor), Francesc Rovira (Autor). Ed. Susaeta

Descobreix com en Pep passa un Nadal molt especial gràcies al seu oncle Gus, que és mag, i que amb la seva màgia el fa viatjar fins a Betlem i reviure l'esperit nadalenc.

El follet Oriol i el Nadal. Sardà, Òscar. Ed. Barcanova

El follet Oriol, acompanyat pel seu amic Nil, va a l'altre costat de la vall a la recerca d'un avet de Nadal. Malgrat que han de viure un seguit d'aventures per trobar-lo, el bon saber fer del nostre heroi els conduirà a celebrar feliçment amb el poble la nit de Nadal. (A partir de 8 anys)

El expreso Polar. Chris Van Allsburg (Autor). Ed. Ekare

Aquest conte explica el fabulós viatge que fan un grup de nens a bord d'un tren amb destí al Pol Nord. Un clàssic inoblidable que aconsegueix despertar l'esperit nadalenc a tothom!

L'Olivia es prepara per al Nadal. Ian Falconer (Autor, Il·lustrador). Ed. Andana

Una nova aventura protagonitzada per la porqueta més imaginativa del món. L'Olivia es prepara per viure una de les festes més especials: El Nadal Un llibre per viure aquestes festes frenètiques, emocionants i plenes d'expectatives des dels ulls d'una de les porquetes més divertides i engrescadores de la literatura.

Com amagar un lleó per Nadal. Helen Stephens. Ed. Beascoa

Quan la família marxa fora per Nadal, l'Iris s'ha de separar del seu lleó. El lleó no pot suportar veure l'Iris tan trista, així que decideix fer-hi alguna cosa. Al cap i a la fi, és gaire difícil per a un lleó amagar-se per Nadal? Un àlbum il·lustrat que tracta la tolerància, la diversitat i el respecte i l'acceptació de l'altre amb senzillesa, tendresa i humor.

El Millor Nadal. Chen Chih-Yuan (Autor, Il·lustrador). Ed. Thule

En aquest conte Chih-Yuan Chen tracta d'una manera molt tendra una situació en la qual, per desgràcia, es troben molts nens i nenes: la pobresa, els problemes econòmics familiars i l'atur dels seus pares. Un conte sobre la solidaritat, l'amor i el valor de les coses, molt adient per reflexionar sobre el consumisme que ens engoleix a tots per aquestes dates.

El gnom no dorm. Astrid Lindgren. Ed. Corimbo

Es tracta de la petita historia mágica d'un gnom molt vell que surt a les nits d'hivern per cuidar els habitants d'una granja. Parla a cada animal i persona en una llengua màgica "callada i breu" que els animals entenen. Els reconforta, els alimenta i els dóna l'esperança de la primavera, amb una cançoneta adequada a cadascun. Amb un esquema repetitiu, un llenguatge poètic i la intercalació de les cançonetes, resulta un conte idoni per ser llegit en veu alta als infants, ben arraulits al llit o al sofà.

El ren de Nadal. Nicola Killen. Ed. B de Blok

La Lucia desperta amb el so d'uns cascavells i decideix sortir, en mig de la nit i sota la neu, per esbrinar la seva procedència. El seu somni esdevé realitat quan troba un ren màgic que la porta volant pel cel camí d'una aventura nadalenca molt especial.

L'avi Esteve i el Nadal. Eulàlia Carrillo Torras (Autor), Carles Ballesteros Orio (Il·lustrador). Ed. L'Abadia de Montserrat

L'avi Esteve és un avi molt especial. Li agrada sentir el vers de Nadal de la seva néta, menjar polvorons, anar a veure els Reis... Aquest any, el rei Melcior li portarà un regal molt particular... Al final del conte hi trobaràs un guarniment de Nadal perquè l'enganxis allà on vulguis!

Divuit poemes de Nadal i un de cap d'Any. Joana Raspall Juanola (Autor), Ignasi Blanch Gisbert (Autor). Ed. Mediterrània

Els poemes de Joana Raspall que recull aquest nou llibre són majoritàriament inèdits i, com apunta el seu títol, de temàtica nadalenca, per a ser recitats dalt de la cadira. A tots ells, a més, els acompanyen les il·lustracions d'Ignasi Blanch. Divuit poemes de Nadal i un de Cap d'Any es publica coincidint amb l'Any Raspall i ens fan reviure "imatges, expressions, melodies que formen part dels nostres records personals i col·lectius: fum, fum, fum; Caga, tió; Què li darem al noiet de la mare?...", tal com explica Carles Duarte al pròleg.

Conte de Nadal. Charles Dickens (Autor), Pablo Anton Pascual (Redactor, Traductor), Running Press (Il·lustrador). Ed. Vicens Vives

El senyor Scrooge és un home avar i solitari, que no celebra el Nadal, i només pensa a guanyar diners. Una vigília de Nadal, Scrooge rep la visita del fantasma del seu antic soci, mort anys enrere. Aquest li explica que, per haver estat avar en vida, tota la seva maldat s'ha convertit en una llarga i pesada cadena que ha d'arrossegar per tota l'eternitat. Li anuncia que a ell li espera un destí encara pitjor, i l'avisa que tindrà una última oportunitat de canviar quan rebi la visita dels tres esperits del Nadal.

Els reis d'Orient

La nit de reis. Estel Baldó (Autor), Rosa Gil (Autor), Maria Soliva (Autor), Lluís Filella (Il·lustrador). Ed. Barcanova.

Avui és un dia molt especial! La Sika i en Joan es banyen i es preparen per anar a dormir... S'han de ficar al llit ben d'hora! Què passa? Qui vindrà? La Sika no té son, en Joan no està gaire tranquil i el Xut volta tot esverat, Ssssss! És hora de dormir! Avui, passaran els Reis!

El dia de Reis. Autors: Font i Ferré, Núria. Il·lustracions: Filella García, Lluís. Ed. Cruïlla

És un conte que combina il·lustració i fotografia, per conèixer la tradició de celebrar el dia de Reis, amb la carta, la cavalcada, els regals, el tortell...

On són els Reis d'Orient (Tradicions). Roser Calafell Serra (Il·lustrador). La Galera

S'acosta la nit més important de l'any. La nit de Reis! Però... què passa? No hi són? On s'han ficat? S'han perdut entre la gentada i en llocs impensables. Costa molt de veure'ls, però els has de trobar. Si no, el matí més lluminós, bonic i especial de l'any serà trist! Troba els Reis, segur que t'ho agrairan.

El quart rei. Sieger, Ted. Ed. Baula

Coneixes el rei Mazzel? No??? És clar! Si ell no hagués arribat tard, ara el coneixeries, perquè hauria estat company d'en Melcior, en Gaspar i en Baltasar... però és clar, en arribar tard no va poder seguir l'estel. Però el seu camí també el va dur a descobrir el què duia a dins del seu cor... el vols conèixer?

Els reis d'Orient. Autor: Meritxell Martí. Il·lustrador: Xavier Salomó. Ed. Combel

Un conte que parla de la tradició dels Reis d'Orient en forma de captivadors pop-up, amb una infinitat d'elements i detalls per observar i descobrir. Una manera diferent i divertida d'acostar els contes tradicionals als més petits.

La nit de Reis. Autor: Carmina del Río. Il·lustracions: Sandra Aguilar. Ed. Salvatella

La nit més màgica de l'any és la Nit de reis perquè els nens esperen aquesta festa tradicional amb moltíssima il·lusió. L'arribada d'aquesta celebració implica també un moment de valoració personal sobre el que hem fet durant l'any. I a aquesta història s'explica amb l'exemple del Joan, un nen, com s'espera i com se celebra aquesta nit tan especial. Els textos estan escrits en vers, tant en majúscula com en minúscula. I gràcies a la seva musicalitat faciliten la lectura als més petits que s'inicien en ells d'una forma entretinguda.

Els Tres reis. Font, Núria , Munté, Marta. Ed. Cruïlla

La col·lecció "Vull llegir!" ens porta la història dels Tres Reis en lletra de pal i lletra lligada, perquè acompanyeu als més petits en el fantàstic viatge de la lectura.

Els Reis d'Orient. Anna Canyelles \ Roser Calafell (il·lustrador.). Ed. La Galera

S'acosta el gran dia i els reis estan atabalats. A l'un no li caben tots els regals al camell, l'altre fa gimnàstica per estar en forma i poder pujar per les escales i el tercer pateix perquè fan tard. Com pot ser que encara estiguin així amb l'experiència que tenen? (A partir de 4 anys)

Ja arriba la cavalcada! El Petit Univers. Mercè Canals. Ed. Barcanova

Les carrosses ja s'acosten! Comença la cavalcada. Nens i nenes, correu tots, que la nit serà sonada!

Els Tres Reis D'Orient (El Patufet). Roger Roig (Autor), Hugo Prades (Autor), Hugo Prades Martínez (Il·lustrador). Ed. Cossetania

En aquest conte el Patufet i els seus amics reviuen una de les nits més màgiques de l'any, que forma part del cicle festiu de Nadal. Els Tres Reis d'Orient arriben puntualment seguint un estel i ben carregats d'il·lusió per repartir entre tots els nens i nenes. Una gentada s'aplega al carrer per donar-los la benvinguda i, després, a dormir ben d'hora, tot esperant el nou dia per obrir els regals. Quina emoció!

Vet aquí una nit de reis. Carles Arbat. Ed. Baula

Quan arriba la nit de Reis, nens i nenes esperen els regals que tant han desitjat, i per això després de la Cavalcada han d'anar a dormir de seguida. Els Reis d'Orient saben sempre el que han de fer, i si mai tenen un problema, el resolen en un tres i no res.

Les tres reines d'Orient: La història secreta dels Reis d'Orient. Teresa Duran (Autor), Lluís Farré (Il·lustrador). La Galera.

Aquest conte explica la història de les dones de Melcior, Gaspar i Baltasar. De cop i volta, tres reis mags i savis marxen a corre-cuita, sense dir ni ase ni bèstia a les seves dones. Elles es queden esperant, intrigades. I, quan tornen, muntats en els seus camells, els expliquen una història increïble tant, que encara dura avui dia.

En Martinet tenia ganes de fer pipí la nit de Reis. Chema Heras (Autor), Kiko Dasilva (Il·lustrador). Ed. Kalandraka

Aquest és un conte de Nadal atípic i divertit que mostra l'emoció d'un nen davant aquest dia tan especial i esperat. La narració, plena d'enginy i humor, reflecteix la innocència i complexitat de l'imaginari infantil. Les il·lustracions destaquen per la seva expressivitat, per la representació peculiar de les formes, les perspectives i la seqüència de plans. Aquest conte fa riure a grans i petits, tot fent que gaudeixin de l'alegria i la il·lusió que brota de cada pàgina.

Els tres Reis d'Orient (Llegendes pop-up). Lluís Farré Estrada (Autor), Mercè Canals Ferrer (Il·lustrador). Combel Editorial

Un llibre amb desplegables que presenta una de les narracions més populars entre els nens i nenes, el viatge dels Reis Mags cap a Betlem per adorar el nen Jesús. Un text rimat i unes il·lustracions evocadores per endinsar-se en la màgia del Nadal.

Els Reis d'Orient i el misteri del camell perdut. Joan Boher Frigola (Autor), Valentí Gubianas i Escude (Il·lustrador). Ed. Baula

Els Reis d'Orient es dirigeixen cap a Betlem, i pel camí troben unes petjades que els criden l'atenció : són d'un camell que ha desaparegut. Per ajudar al seu amo a trobar-lo no faran servir la màgia, sinó la intel·ligència. Un conte que recupera una característica original afegida a la màgia dels Reis d'Orient : la saviesa.

La Família Timbal: el patge Xiu-Xiu. Núria Riera Carrillo (Autor), Mercè Ortí (Il·lustrador).Edicions La Finestra

El Nadal de la família Timbal sempre és ben especial! Patge Xiu-xiu, el trenet, en Nas Rogent o la cavalcada de Reis...Uns dies màgics a Terrassa.

La Plis Plau I els Reis d'Orient. Vv.Aa (Autor, Col·laborador). Ed. Baula

En el món de la simpàtica i entranyable vaca Plis Plau també hi ha espai pels Reis d'Orient. Ella com tots els nens i nenes ha escrit la seva carta plena de somnis i il·lusions, i ara està impacient per la seva arribada.

Els reis d'Orient. Xavier Blanch i Gisbert (Autor), Francesc Rovira Jarque (Il·lustrador). Ed. Baula

Un conte ideal pels que llegeixen en lletra de pal. La història enganxa: és la història de Ses Magestats els Reis d'Orient.

La nit de Reis d'en Pau. Juan Ortega Bolivar (Autor, Il·lustrador), Francesca Mestres Orriols (Redactor). El Cep i la Nansa edicions

Cinquè títol de la col·lecció Ginjoler, adaptat al català signat i a la Llengua de Signes Catalana, tant al text com en l'audiovisual que els acompanya (DVD). Destinat a lectors a partir de 5 anys. La peculiaritat dels contes Ginjoler és que abracen els infants, lectors/es, tan oients com sords.

Els Reis de l'Orient. Carles Ballesteros Oriol (Il·lustrador). Ed. L'Abadia de Montserrat

A la col·lecció Ballmanetes hi trobareu les primeres cançons per cantar amb els nens a la falda. A dins el conte a més de la lletra, hi ha també uns petits dibuixets encerclats que són objectes o personatges que es relacionen amb la cançó. D'aquesta manera, passareu una bona estona amb l'infant, mirant el conte, explicant què passa i cantant la cançó. I els nens i les nenes aniran aprenent així, el seu primer vocabulari.

Bip, bip! L'aventura dels Tres Reis. Maria Mercè Roca (Autor), Roberta Bridda (Il·lustrador). Ed. Barcanova

Els Tres Reis troben el nen Jesús en una cova. Però el nadó té una trompa i fa bip, bip! S'han equivocat de nen? Una divertida aventura amb els Reis Mags d'Orient com a protagonistes!

Els Reis Mags i els dolents dels contes. Vivim del Cuentu (Autor), Marina Martín Serrano (Il·lustrador). Ed. Baula

Al conte trobareu personatges i relats clàssics capgirats com un mitjó. Amb arguments plens de sorpreses i molt d'humor que faran volar i desenvolupar la imaginació dels primers lectors.

El meu primer llibre dels reis Mags D'orient. Col·lecció la Lluna de Paper. Aa.vv. Ed. Estrella Polar

Un conte adreçat a infants molt petits que parla de la tradició dels reis mags de l'orient. És un llibre de cartró i solapa amb il·lustracions senzilles, clares i molt expressives que permeten treballar amb els més petits tant les festes populars com les primeres emocions i sensacions.

Amahal i els tres Reis. Gian Carlo Menotti (Autor), Margarita Ruiz Abello (Il·lustrador). Ed. Combel

Tant petits com grans podran gaudir de la lectura d'aquest conte que conserva l'encant dels contes il·lustrats d'abans, doncs està imprès i enquadernat com els petits contes de fa temps i ens explica la història de la nit més esperada de l'any aplegant tota la seva màgia.

El fumera. Teresa Sabaté Rodié (Autor), Rita Culla Perarnau (Autor). Ed. Salvatella

En Fumera és l'espia dels Tres Reis! Ell, que té més de dos ulls vigila ens nens i les nens i informe als Reis de la quantitat de carbó o de joguines que es mereixen. Porta't bé o en Fumera farà un mal informe!

Quina nit de Reis! Marta Balaguer i Julià (Autor, Il·lustrador). Ed. Cruïlla

T´imagines la feinada que deuen tenir els reis de l´Orient preparant les joguines que els nens i les nenes els han demanat? I si un any estiguessin tan cansats que no les poguessin repartir?

Una nit de Reis boja. Núria Pradas i Andreu y Diego Mallo. La Galera

Una nit de Reis els en va passar una de ben sonada. Veureu: en Tapet és molt golafre i el cinc de gener no es va poder estar d'acostar-se al racó on s'esperen les capses de bombons per a ser carregades als camells. En va obrir una, però és clar, tan menut com és, es va quedar tancat a dins. Pobre Tapet!

El rei negra. Pons, Ponç , Rovira, Francesc. Ed. La Galera.

Ponç Pons utilitza un dels personatges màgics més estimats pels nens, el Rei Baltasar, per parlar del racisme a causa del color de la pell.

Caga, tió! El Petit Univers. Javier Andrada. Ed. Barcanova

Nadal ja s'acosta! Cantem la cançó del tió, perquè cagui molts torrons! Fer cagar el tió comporta tot un ritual: tapar-lo amb una manta, donar-li molt i molt de menjar, preparar els bastons i, és clar, cantar la cançó més adequada per a l'ocasió, la cançó del tió, acompanyant-la dels cops de bastó pertinents. Això i molt més és el que aprendran els nens i nenes que llegeixin aquest conte i a més gaudiran dels magnífics dibuixos que l'il·lustren.

El tió de Nadal. El bosc de colors. Estel Baldó (Autor), Rosa Gil (Autor), Maria Soliva (Autor), Montse Español (Il·lustrador). Ed. Barcanova.

Fer cagar el tió és una tradició ben arrelada a casa nostra. Mitjançant un text atractiu, fragments de cançons i unes il·lustracions molt divertides i sorprenents, els nens i nenes s'acosten a la preparació de la nit de Nadal, que té com a objectiu final fer cagar el tió. Per afavorir la lectura autònoma dels infants, cada doble pàgina presenta el text de manera breu i escrit amb dues modalitats de lletra: de pal i lligada.

El tió al país dels contes. Vivim del Cuentu (Autor), Albert Vitó i Godina (Il·lustrador). Ed. Baula.

Aquest conte divertit i una mica esbojarrat explica la tradició del tió de Nadal capgirada com un mitjó, i amb molt sentit de l'humor!

El tió de Nadal (Els contes del Follet). Elena Ferro Gay (Autor), Joan Subirana Queralt (Il·lustrador). Ed. Baula

En aquest conte podràs descobrir com un humil tió va esdevenir un ésser màgic que caga regals la nit de Nadal. Una història per als més petits que és una petita meravella.

El tió de Nadal. Anna Canyelles\Roser Calafell (il·lustrador.). Ed. La Galera

Un conte que explica de manera divertida i atractiva la tradició del tió.

Un tió amb vista. Gemma Lienas i Massot (Autor), Jordi Sales (Il·lustrador). Ed. La Galera

S'acosta Nadal i el tió espera els informes que li ha d'enviar en Fumera, el seu ajudant que ho veu tot. Però, què passaria si aquest tingués problemes de vista?

Caga Tió! (El Patufet). Roger Roig (Autor), Hugo Prades (Il·lustrador). Ed. Cossetania

El Patufet, protagonista d'un dels contes populars catalans més coneguts arreu, és l'encarregat d'explicar a una colla de nens i nenes les tradicions festives del nostre país, en una revisió tendra i divertida del costumari català. En aquest conte el Patufet ens encomana la màgia nadalenca a través d'una de les tradicions més conegudes d'aquestes festes. El tió arriba a casa i els nens i nenes de la colla del Patufet li dediquen totes les atencions perquè el dia de Nadal pugui cagar les llaminadures més delicioses...

Celebrem el tió. Equip Baula (Autor). Ed. Baula

Conte ple de fotografies que expliquen què hem de fer amb el tió i què n'hem d'esperar. I tot en lletra de pal, perquè els petits el puguin llegir.

El Tió de Nadal amb adhesius. Mònica Abad (Autor), Kasandra (Il·lustrador). Ed. Susaeta

Descobreix més coses sobre el tió de Nadal i què cal fer perquè "cagui" més regals de la mà de l'Albert i la Nora, que viuen amb molta alegria els preparatius de les festes nadalenques, i completa les il·lustracions amb els adhesius corresponents. Aprèn i diverteix-te amb les festes i tradicions catalanes!

Manual del cuidador de tions. Martí Garrancho Rico (Autor), Ton Lloret Ortínez (Autor). Ed. Cossetania.

Cada any, pels volts de Nadal, milers de llars catalanes reben la visita d'un ésser entranyable: el tió. Curiosament, durant segles, ningú no ha trobat estrany que un simple tronc de fusta s'alimenti de fruita i de galetes per acabar cagant llaminadures, torrons i obsequis per a petits i grans. Però, un bon dia, dos científics estrangers (Max Palmerius i Frederich Inche) van descobrir-lo i van començar a fer-se preguntes: d'on coi surt aquesta tradició? Quins tipus de tions hi ha? Com s'ho fa aquest ésser màgic per convertir el menjar en joguines? Quines atencions necessita?

Viatge al món dels tions. Ton Lloret Ortínez (Autor), Martí Garrancho Rico (Il·lustrador). Ed. Cossetania.

Tothom sap que el tió és aquell ésser entranyable i misteriós que visita les cases per Nadal, que s'alimenta de fruita i verdura per acabar cagant llaminadures i petits regals. Però què fa el tió la resta de l'any? Com és un poblat de tions? En quin tipus de nius viuen? Van a escola, els tions, quan són petits? En quin idioma parlen? Sabies que hi ha tiones i avis tions? En aquest llibre hi trobaràs totes les respostes i et convertiràs en un autèntic Expert en Tions.

On ha anat el Tió?. Eva Santana Bigas. Eumo; Edicions

On ha anat el tió? S'ha escapat de casa? Aquest matí, en Pau s'ha endut un bon ensurt quan ha vist que no hi era.

Guia de tions de Catalunya. Ton Lloret Ortínez (Autor), Martí Garrancho Rico (Il·lustrador). Ed. Cossetania.

Per Nadal, les llars catalanes reben la visita d'un ésser amb forma de tronc: el tió. Aquesta misteriosa criatura tan estranya com estimada és però una gran desconeguda. Poca gent sap que hi ha molts tipus de tions diferents. Max Palmerius i Friereich Inche són dos científics estrangers que des de fa un grapat d'anys es dediquen en cos i ànima a investigar tot allò relacionat amb el tió. Des del CET (Centre d'Estudis Tionils) han classificat diferents subespècies de tions, amb la seva morfologia, les zones on viuen i les seves característiques particulars. La Guia de Tions de Catalunya us permetrà conèixer quines són les principals subespècies i quan aneu al bosc us convertireu en uns autèntics rastrejadors de tions.

La soca de Nadal. Teresa Sabate Rodie (Autor). Ed. Salvatella

Un conte adequats per conèixer les nostres tradicions entorn el Nadal a través dels refranys, les frases fetes, cançons i poemes que acompanyen al relat, amb lletra cursiva. Al final del llibre hi ha un text adient per treballar amb el nen el contingut del conte.

El Pessebre

Les figuretes del pessebre. Lola Casas\Pilarín Bayés (il·lustrador.). Ed. La galera.

Les figuretes del pessebre estan totes a la capsa, a punt de sortir. Però hi són totes? Per si de cas, la Lola Casas ha fet un poema divertit per a cada figureta i la Pilarín Bayés l'ha dibuixada. Ara les teniu totes reunides. Cadascuna amb el seu poema. Ara no hi ha excusa per fer el pessebre recitant els poemes i posant les figuretes en ordre... si voleu!

El Pessebre (El Patufet). Roger Roig Cèsar (Autor), Hugo Prades Martínez (Il·lustrador). ). Ed. Cossetania

En aquest conte el Patufet i els seus amics munten un bonic pessebre, tot aprofitant la proximitat de les festes de Nadal. Per fer-ho, han de tenir en compte tots els detalls i organitzar-se per aconseguir que l'establia, els pastors i els àngels omplin de màgia i tradició la llar familiar. Bon Nadal a tothom!

Les figures del pessebre. Joan Llongueres (Autor), Estel Baldó (Redactor), Rosa Gil (Redactor), Maria Soliva (Redactor), Agustín Comotto (Il·lustrador). Ed. Barcanova.

A partir d'un fragment del conegut poema de Joan Llongueres sobre les figures del pessebre, ens acostarem, amb l'ajuda d'imatges, a la recreació d'un pessebre tradicional.

Vull un pessebre nevat! Javier Andrada Guerrero (Autor), Meritxell Armengol Ponce (Il·lustrador)

Ed. L'Abadia de Montserrat, S.A.

En Pau, en Pep i els seus pares fan el pessebre: el suro, la molsa, les figures... Segur que a casa teva també el fas. Hi poses neu al teu pessebre? Doncs aquest va ser el problema: en Pep hi volia neu i en Pau deia que no.

Les figures del pessebre. Piñas Gimenez, Xavier. Ed. Base

En aquest llibre trobareu un recull de les figures més representatives del pessebre. Josep, Maria, Jesús, els Reis d'Orient... però també les més simpàtiques i entranyables. I potser alguna que no ho és tant: els patges, el pescador, el bou, el soldat romà i fins i tot el caganer. Un recull per a tots els gustos.

El meu primer llibre del Caganer (La Lluna de Paper). Diversos Autors (Autor). Ed. Estrella Polar.

Aquest conte explica de manera clara i senzilla la figura del caganer. És un conte adreçats a nens molt petits per acompanyar el que aprenen a l'escola bressol.

On és el Caganer (Tradicions). Roser Calafell Serra (Il·lustrador). Ed. La Galera

El Caganer s'ha perdut. Les altres figuretes del pessebre el troben a faltar i estan preocupades: on deu ser? Un pessebre sense caganer no és un pessebre com cal. Ajuda'ls a trobar-lo: busca'l en cada pàgina!

El caganer (El Bosc De Colors). Estel Baldó (Autor), Rosa Gil (Autor), Maria Soliva (Autor), Mònica Carretero (Il·lustrador). Ed. Barcanova

El caganer és una de les figures més entranyables del nostre pessebre. Aquest és un conte molt divertit on el protagonista, el caganer, busca un lloc on poder fer caca: al costat del pou, sota el pont... Una oportunitat per treballar amb els més petits el reconeixement de la posició en l'espai. Per afavorir la lectura autònoma dels petits lectors, cada doble pàgina presenta el text de manera breu i escrit amb dues modalitats de lletra: de pal i lligada.

El caganer. Anna Canyelles\Roser Calafell (il·lustrador.). Ed. La Galera

La notícia ha arribat. Tothom en parla: en una establia ha nascut el salvador. Tothom s'hi encamina: els pastorets, la peixatera, el moliner... "Afanyat, que farem tard", diu la mare. Però el fill triganer té un problema ben gros. Què li deu passar, al nostre petit protagonista?

On és el caganer? Roger Vilaplana Hortensi (Autor). Ed. Salvatella.

Com cada any quan s'acosta Nadal, la Mar i en Guim fan el pessebre amb totes les figuretes: el nen Jesús, la Verge Maria, Sant Josep, el bou i la mula, els pastors i les ovelles, l'estel, els Reis i... el Caganer! Per cert, on és el Caganer?

El misteri del caganer. Antoni Dalmases (Autor), Màriam Ben-Arab Canela (Il·lustrador). Ed. Cruïlla

Al pessebre hi ha enrenou! Voleu saber què s'hi mou? De seguida us ho diré: és culpa del caganer!

En Patufet i el caganer (Les noves aventures d'en patufet). Mia Cassany (Autor), Juanma García Escobar (Il·lustrador). Ed. Susaeta

El Nadal ja és aquí! Cal guarnir l'arbre, posar el tió i muntar el pessebre... i no descuidar-se el caganer! Però aquest Nadal, en Patufet, tindrà un caganer molt especial...

On és el caganer? (Contes de Nadal). Teresa Gimenez Barbany (Autor). Ed. Beascoa

Ariadna, Xènia i Txell són tres germanes que s'estimen moltíssim, però una sempre desitja el que té l'altra; per això la seva mare ha de comprar-ho tot per triplicat.

S'acosta Nadal i les nenes preparen el pessebre, i la figura que més els hi agrada a les tres és el "caganer". Cada vegada que passen per davant del pessebre, les nenes l'amaguen a un lloc diferent i juguen a buscar-lo. Però un dia el caganer desapareix: on s'haurà ficat?

El caganer amb adhesius. Mónica Abad (Autor), KASANDRA (Il·lustrador) Ed. Susaeta

Descobreix més coses sobre la figura del caganer de la mà de la Núria, una nena molt espavilada a qui al principi no entusiasma la figura d'aquest homenet tan peculiar, i completa les il·lustracions amb els adhesius corresponents. Aprèn i diverteix-te amb les festes i tradicions catalanes!

El Caganer amb un pet! (La Lluna de Paper). Emma Martínez (Autor). Ed. Estrella

El caganer té una missió molt important: acompanyar els tres Reis Mags fi ns al portal on ha
nascut un nadó molt i molt especial... però, un cop més, el ventre li fa la guitza! Podrà arribar
a temps per complir amb el seu deure?

Els pastorets

Els Pastorets (Tradicions). Pilar Serra Llimona (Autor), Roser Calafell Serra (Il·lustrador), Màrius Serra i Roig (Col·laborador). Ed. La Galera

La nit de Nadal, en Rovelló i en Lluquet s'adormen tot escoltant un conte a la vora del foc. De cop, es troben enmig d'un bosc, a prop de Betlem... i un personatge amb banyes, capa, cua i ferum de sofre els surt a l'encontre... Adaptació del clàssic nadalenc "Els Pastorets" de Josep M. Folch i Torres: el text clàssic que es representa a tot arreu al nostre país. Amb pàgines extres amb els personatges per retallar i jugar! (retallables amb peanya)

Els Pastorets (Els contes del Follet). Elena Ferro Gay (Autor), Joan Subirana Queralt (Il·lustrador). Ed. Baula

Descobreix com va ser que va començar a casa nostra la tradició d'Els Pastorets i perquè de seguida va agradar a grans i petits.

Els Pastorets (Popular). Autors diversos (Autor), Jordi Vila Delclòs (Il·lustrador), Oriol Izquierdo (Adaptador). Ed. La Galera

Assegut al seu tron, al fons de l'infern, el dimoni Satanàs treu foc pels queixals. "Déu em va fer rodolar des del cim del poder fins a aquest abisme pudent. Ja és hora de venjar-me. Un dia em van expulsar de la terra. Ara, éssers infernals, la conqueriré"

Els Nostres Pastorets (El Patufet). Roger Roig César (Autor), Hugo Prades Martínez (Il·lustrador). Ed. Cossetania

En aquest conte el Patufet es proposa, juntament amb els seus amics, un repte engrescador: posar en escena els Pastorets, obra clàssica i tradicional nadalenca. Per això, es reparteixin els papers, assagen amb moltes ganes i, coincidint amb les festes de Nadal, intenten donar forma i color a aquesta representació que explica la trobada entre pastors, àngels i dimonis. Se'n sortiran? S'aixeca el teló!

Els pastorets (Costumari català). Mia Cassany (Autor), Juanma García Escobar (Il·lustrador). Ed. Susaeta

Passa-t'ho molt bé descobrint qui eren els Pastorets, tot acompanyant-los en el seu viatge fins a Betlem. Una història amb dimonis dolents, reis d'orient i un bebè encantador!

L'arbre de Nadal

L'arbre de Nadal (Els Contes De La Sika I En Joan). Estel Baldó (Autor), Rosa Gil (Autor), Maria Soliva (Autor), Lluís Filella (Il·lustrador). Ed. Barcanova

El Nadal és a punt d'arribar i a casa de la Sika i en Joan es preparen per celebrar aquestes festes: amb el pare, van a buscar el tió al bosc, i la mare va a comprar l'avet. Entre tots guarneixen l'arbre, i el xut també hi participa fent entremaliadures! En Joan i la Sika esperen amb delit que el tió els cagui força regals.

L'Aleix i en Rampó i l'arbre de nadal (Els contes de L'Aleix i en Rampó). Beatriz Colmenero Arenado (Autor), Aitor Gálvez Farran (Traductor), Irene Torra Sans (Traductor). Ed. Queralt edicions, s.l.

Els protagonistes d'aquest conte són l'Aleix i el seu amic dinosaure, en Rampó. El text, en lletra lligada, narra una sèrie d'aventures pròximes a qualsevol nen que afavoreix que coneguin el Nadal i valors molt importants com són l'amistat, la responsabilitat, la generositat, la companyonia, el respecte...

L'arbre de nadal del senyor Eudald. Robert Barry. Ed. Corimbo

L'arbre de Nadal del senyor Eudald va arribar amb un correu especial. Verd i frondós com havia previst, era l'arbre més bell que havia vist. Però hi ha problema. L'arbre de Nadal del senyor Eudald és tan alt que topa amb el sostre de la galeria. El senyor Eudald demana al majordom que escapci l'arbre. I què se'n farà del que sobra? On anirà a parar? Deixa't endur per aquesta història i coneixeràs un munt de personatges encantadors que compartiran l'alegria nadalenca del senyor Eudald.

Deixa'm guarnir l'arbre de Nadal. Allance M d (Autor). Ed. Corimbo

En aquest conte un pare i un fill han d'arribar a fer una tasca comú: guarnir un arbre nadalenc. Però aquest objectiu no és tan fàcil com sembla i es van manifestant moltes emocions.

La soledat de l'arbre de Nadal. Naylos Ballesteros, Chris. Ed. Corimbo

Era la nit abans de Nadal, i enmig de la foscor, un bell arbre solitari tremolava de fred dalt d´un turó. Una bella reinterpretació del clàssic poema de Nadal que ens recorda el veritable sentit d´aquesta celebració.

L'Arbre De Nadal. Carles Arbat I Serarols (Autor). Ed. Baula

L'Elisabet vol un arbre de Nadal. I ben guarnit de dalt a baix, amb estrella a la punta i boles de colors. Però els pares no preveuen que l'Elisabet s'enamorarà d'un arbre de Nadal... diferent de com ells s'imaginen, perquè estimar, a la Bet, li surt de dins.
Un arbre de Nadal és un ésser viu, i els éssers vius se'ls ha d'estimar, i sempre... no només per Nadal.

L'arbre de Nadal torna al bosc. Josep-Francesc Delgado Mercader Carles Arbat Serarols (Ilustrador). Ed. Baula

L'Elisabet tenia un avet molt bonic. L'havien comprat un Nadal, amb test i amb arrels perquè l'Elisabet s'estimava més que l'avet visqués. I aquell avet, content, va anar creixent. Però un dia, el pare va dir a l'Elisabet que si s'estimava l'arbre l'havia de dur al bosc perquè no es morís.

El Pare Noel

El Pare Noel (Tradicions). Carles Sala i Vila (Autor), Roser Calafell Serra (Il·lustrador). Ed. La Galera.

S'acosten les festes de Nadal. Els avets estan decorats. Les cases, guarnides. Els mitjons esperen que algú els ompli. La gent està feliç però falta alguna cosa. Què és, aquest soroll? És com dringadissa de picarols... I qui és, aquell avi que va en trineu... pel cel?

Com treballa el Pare Noel? Alan Snow (Autor). Ed. Blume

Segur que alguna vegada t'has fet preguntes sobre Pare Noel com: On viu? Com sap el que vols? Com ho fa per a fabricar i repartir tots els regals? I com sap si has estat bo? Què passa si et despertes la nit de Nadal? Hi ha milers de preguntes que podries fer sobre Pare Noel. Aquest llibre té el propòsit d'explicar-te tot el que cal saber sobre ell i les seves operacions internacionals.

La Màgia del Pare Noel. Text: Pep Molist. Il·lustracions: Ximena Maier. Ed. Baula

La Mar coneixia molt bé el Pare Noel. Els seus pares li havien explicat contes on hi sortia. Però no l'havia vist mai de prop. Els contes deien que hi ha molt poques persones que l'hagin vist. Viatja una sola nit a l'any, la de Nadal, i quan tothom dorm.

Cu- cu Pare Noel. Kimiko (Autor). Ed. Corimbo

En aquest conte ens visita el Pare Noel. És un llibre-teatre dedicat completament a ell. Què li passa? ¡Chitón, és un secret! Llibre-teatre de cartró amb una sorpresa a cada pàgina. A partir de 2 anys.

Un missatge per al pare noel. Hiawyn Oram (Autor), Tony Ross (Autor). Ed. Timun Mas

Pot existir al món una persona a qui no li agradi el Pare Noel? Aquest és el cas de la nostra protagonista, l'Emily que li agraden les festes de Nadal però, en canvi no li agrada gens el Pare Noel.

Quan el Pare Noel va caure del cel. Funke Cornelia (Author). Ed. Bromera

Durant una tempesta terrible, el carro del Pare Noel s'estavella contra la Terra. Aquest accident permetrà al jove Ben conèixer Nicolau Bonjan, Pare Noel de professió, el qual li revela que el persegueix el Gran Consell del Nadal, un organisme dirigit per un Pare Noel dolent que està destruint tots els Pares Noel tradicionals. Però a Nicolau el preocupen ben poc aquestes minúcies. Amb el seu ren Espurnadestel, uns àngels i uns donyets peculiars, ja fa anys que s'ocupa de satisfer, com a mínim, els desitjos més autèntics d'alguns infants: els proporciona els regals que no es poden comprar amb diners. Farà alguna cosa el Pare Noel malvat per posar fi a la felicitat que ofereix Nicolau?

La barba del Pare Noel. Vilaplana Hortensi, Roger. Ed. Salvatella

El Pare Noel va molt atabalat. Ha de classificar els regals, els ha d'embolicar posar-hi els noms... S'ha d'organitzar tot per a la nit de Nadal! Per'o aquest matí s'ha llevat una mica despistat i n'hi ha fet una de ben grossa.

El traje azul de Papa Noel. Simon, Tom. Ed. Beascoa

Aquest Nadal el Pare Noel no porta el seu vestit vermell, ni els rens tiren del trineu, tampoc ha deixat els regals a les cases !! Aquest conte il·lustrat explica les aventures d'un Pare Noel diferent... però que farà tot el possible perquè un any més tots rebin els seus regals de Nadal.

Pare Noel. Raymond Briggs (Author). La Galera

El Pare Noel solament treballa una nit a l'any, però quina nit! Ha d'anar pertot arreu portant regals a tothom, quan el que voldria és estar-se tranquil·lament a casa amb un bon llibre. Aquesta obra del prestigiós autor Raymond Briggs, en format còmic, és avui un veritable clàssic a tot Europa, des de la seva publicació els anys setanta.

El regal perdut del Pare Noel. Esther Burgueño Vigil (Autor). Ed. Beascoa

El Pare Noel ha perdut un regal i és la Nit de Nadal! Algun nen no tindrà el seu regal al matí. Els esquirols Redimonis i Rediantre decideixen tornar el regal al Pare Noel. Per fi ha arribat la nit de Nadal, la més freda però també la més bonica de l'any i el Pare Noel creua el cel carregat amb joguines i regals per a tots els nens del món. Mentre els esquirols bessons Redimonis i Rediantre juguen al bosc, troben un paquet a la neu. Al Pare Noel li ha caigut un regal! S'han d'afanyar, algun nen es quedarà sense regal aquesta nit! L'han de dur al Pare Noel immediatament! Per fer-ho necessitaran l'ajuda dels seus amics Rampoines i Renofont i de la Mare Noel.

Si Papá Noel no tuviera su trineo. Gilberto Mariscal (Autor), Chuwy (Il·lustrador). Ed. CreateSpace Independent Publishing Platform

A Lucía i Maria els encanta el Nadal. És la seva època preferida de l'any! No obstant això, hi ha alguna cosa que preocupa molt a Lucía: Si el Pare Noel no tingués el seu trineu, com portaria els seus regals a tots els nens i nenes del món?

La carta para Papa Noel. Fran Bravo (Autor, Il·lustrador), Toshie Ooue (Autor). CreateSpace Independent Publishing Platform

Has pensat ja què li vas a escriure al Pare Noel? Com cada any, el Pare Noel va llegir i va anotar els desitjos de totes les cartes que els nens li havien enviant. Però un any, Oh, no! una carta va quedar sense obrir. 16 il·lustracions a plomí expliquen aquesta història nadalenca amb un inesperat final. Música, narració i interacció completen aquesta aventura d'un dels personatges contemporanis més entranyables.

La sorpresa del Pare Noel. Equipo Susaeta (Autor). Ed. Susaeta

El Nadal és un dels moments més màgics i entranyables de l'any. Tens ganes de saber quina sorpresa li espera al Pare Noel la Nit de Nadal? Obre aquest llibre i deixa't sorprendre pels increïbles desplegables.

Espero que aquest recull de contes pugui ser útil i que els infants puguin gaudir de bones estones de lectura durant les vacances de Nadal.

Vols recomanar algun conte? Ho pots fer afegint un comentari a l'article. Moltes gràcies.

Gaudeix d'unes bones vacances de Nadal 😉

# data[].attributes.attachment_link.title
Recomana 108 contes de Nadal per llegir aquestes festes I natibergada.cat

# data[].attributes.attachment_link.description
S'acosten les festes nadalenques i és un bon moment per gaudir de la lectura i dels contes. En aquest article trobaràs un recull de contes de Nadal que fan referència a les tradicions que celebrem en aquestes dates assenyalades. Amb aquests contes els infants gaudiran d'unes estones agradables i descobriran la tradició que acompanya aquestes festes.

# data[].attributes.body
Desembre '17

# data[].attributes.attachment_link.description
BALADA, Montserrat. La buscadora de tresors. Núria Feijoó [il.]. Vilanova i la Geltrú: El cep i...

# data[].attributes.attachment_link.description
Faristol. Revista del Llibre Infantil i Juvenil del Clijcat

# data[].attributes.attachment_link.description
Anke Kuhl Art Beascoa Bestiaris Care Santos Clàssics Contes Crítiques Cròniques Còmics Efemèrides Elisenda Roca Entrevistes Guies de Lectura Il·lustració Jella Lepman Joanne Liu Juvenil Kitty Crowther Libros del zorro rojo llibre divulgatiu llibre il·lustrat Llibres de coneixements Los cuatro azules Lóguez ediciones Memòries Narrativa Narrativa infantil Notícies Novel·la Novel·la juvenil Poesia pop-up Primers lectors Raquel Díaz Reguera Recomanacions Rocío Bonilla rondallistica Sense paraules Takatuka Tove Jansson tradició oral Àlbum il·lustrat